|  |  |
| --- | --- |
|  | **РЕПУБЛИКА БЪЛГАРИЯ**Министерство на здравеопазванетоГлавен държавен здравен инспектор |

**ДО**

**ДИРЕКТОРА НА РЗИ ……**

**КОПИЕ**

**ЧЛ.-КОР. ПРОФ. Д.Х.Н. НИКОЛАЙ ДЕНКОВ**

**МИНИСТЪР НА ОБРАЗОВАНИЕТО И НАУКАТА**

**НАЦИОНАЛНО СДРУЖЕНИЕ**

**НА ОБЩИНИТЕ В РЕПУБЛИКА БЪЛГАРИЯ**

**ЕЛЕКТРОННА ПОЩА:** **namrb@namrb.org**

**Относно:** Указания във връзка със стартиране на новата учебна година.

**УВАЖАЕМИ КОЛЕГИ,**

Съгласно чл. 8, ал. 1 от Наредба № 3 от 27 април 2000 г. за здравните кабинети в детските заведения и училищата, обн. ДВ. бр. 38 от 9 май 2000 г., в седемдневен срок от началото на учебната година личният (семейният) лекар изпраща на медицинския специалист от здравния кабинет талон за здравословното и имунизационното състояние на ученика към датата на започване на учебната година (здравно-профилактичната карта).

С оглед опазване здравето на децата и предотвратяване струпване на родители и деца пред кабинетите на общопрактикуващите лекари в контекста на настоящото разпространение на SARS-CoV-2 и неговите варианти в страната, препоръчваме здравно-профилактичната карта на детето или ученика да се предоставя по служебен път от общопрактикуващия лекар на училищата/детските заведения (напр. по електронна поща), а при невъзможност да бъде изисквана на хартиен носител от медицинските специалисти в учебните и детските заведения до края на календарната 2021 година.

С уважение,

**ДОЦ. Д-Р АНГЕЛ КУНЧЕВ Д.М.**

*Главен държавен здравен инспектор*